टक्कर में बचा, लेकिन कार पलटी तो चपेट में आकर कोमा में पहुंचा कमांडो का पिता
साइकिलपर घर से खेत पर जा रहा एनएसजी कमांडो का पिता कार की टक्कर से बच गया, लेकिन अनियंत्रित होकर पलटी कार की चपेट में आकर कोमा में चला गया। दस दिन तक होश में आने के बाद पुलिस ने घायल के चाचा के बयान पर कार चालक के खिलाफ लापरवाही का मामला दर्ज किया है। पुलिस का कहना है कि मामले की जांच-पड़ताल की जा रही है। मोखरा निवासी सतबीर(50) खेतीबाड़ी का काम करता है। उसका बड़ा बेटा सनीष एनएसजी कमांडो है, जबकि छोटा बेटा मनीष प्लस-टू की कोचिंग ले रहा है। 25 फरवरी को सतबीर साइकिल से मदीना स्थित खेत में जा रहा था। मोखरा की तरफ से तेज गति में आई कार ने सतबीर को टक्कर मार दी। टक्कर लगते ही सतबीर हवा में उछल गया और साइकिल कार के नीचे कुचल गई। सतबीर कार के बोनट अगले शीशे पर गिरा। उस दौरान तो वह सुरक्षित रहा, लेकिन देखते ही देखते कार अनियंत्रित होकर सड़क किनारे खेत में पलट गई। जिससे सतबीर उसकी चपेट में गया और टकराकर साइड में गिर गया। पीछे-पीछे बाइक पर रहे सतबीर के चाचा संजय एक अन्य व्यक्ति ने लोगों की मदद से सतबीर को पीजीआई में भर्ती कराया। एलआईसी में कार्यरत संजय ने बताया कि हादसे के बाद से उसका भतीजा कोमा में चला गया, जो अभी तक बेसुध है।
हादसा - 2 : हादसे के बाद गाड़ी में फंसे ड्राइवर ने दिखाई हिम्मत, कंट्रोल रूम मंे फोन कर बुलाई पुलिस
सुनारियाचौक निवासी सुनील ने पुलिस को दी शिकायत में कहा है कि उसने अपनी लोडिंग टेम्पो लिया हुआ है और किराए पर चलाता है। रविवार को वह गाड़ी लेकर सोनीपत के गांव बरौणा स्थित रिश्तेदारी में गया था। लौटते वक्त रात 11 बजे वह गांव भालौठ से पहले स्कूल के पास पहुंचा तो सड़क पर एक केंटर खड़ा था। अचानक आगे से आने वाले वाहनों की लाइट की चौंध से उसकी गाड़ी कैंटर से टकरा गई। हादसे में वह गाड़ी में फंस गया। फंसे हुए ही उसने कंट्रोल रूम को सूचना दी। मौके पर पहुंची पुलिस ने उसे गाड़ी से बाहर निकाला और पीजीआई में भर्ती कराया। सुनील का कहना है कि कैंटर के ड्राइवर ने गाड़ी में कोई चमकने वाला स्टीकर नहीं लगा रखे थे और ही इंडिकेटर जला रखा था। इसी के चलते उसकी गाड़ी कैंटर से टकराई। पुलिस ने शिकायत के आधार पर कैंटर चालक के खिलाफ केस दर्ज कर लिया है।
hin_Deva hin_Deva hin_Deva hin_Deva